આવી જ યાદ વાગોળતા કચ્છના જૂની પેઢીના પત્રકાર ચંદ્રવદનભાઈ પટ્ટણી કહે છે, ‘કચ્છ સત્યાગ્રહ વખતે જ્યારે વાજપેયીજી કચ્છ આવ્યા ત્યારે ભીડના આઝાદચોકમાં તેમની જબ્બર સભા થઈ હતી. ખાવડાથી તેઓ સત્યાગ્રહીઓ સાથે પગે ચાલ્યા હતા. ૧૯૮૫માં ચૂંટણી પ્રચાર વખતે તેઓ જ્યારે આવ્યા ત્યારે મેં આકાશવાણીના પત્રકાર તરીકે તેમની પત્રકાર પરિષદમાં હાજરી આપી હતી. તેઓ ૧૯૯૮માં કંડલામાં આવેલા વાવાઝોડાગ્રસ્તોના આંસુ લૂછવા પણ આવ્યા હતા અને સૌથી વધુ અસરગ્રસ્ત ઝૂંપડપટ્ટીના રહેવાસીઓની રજૂઆતો સાંભળી હતી અને તેમને આશ્વાસન આપવા માટે ટૂંકું સંબોધન પણ કર્યું હતું.’